**Nova romantika**

Nova romantika oživlja načela iz začetka 19.stol. Oživlja pravljičnost, srednjeveško fantastiko. Poudarja lepoto pesnikove duše (kaj on čuti), čustva, neposrednost. Prispodobe so iz narave in so vsakdanje.

Razlika med romantiko in novo romantiko:

* romantika postavlja v ospredje čustva
* nova romantika postavlja v ospredje čute (vizualni, slušni čuti)

**Dekadenca**

Ime dekadenca izhaja iz francoščine in pomeni propad oz. razkroj. Dekadenca poudarja bolestne, izjemne, perverzne oblike v pesnikovem doživljanju sveta. Gre za protest proti veljavnim družbenim normam in pravilom.

Najpomembnejši motivi:

* omame (droge…)
* **spleen** (zdolgočasenost, naveličanost, življenjski gnus)
* melanhonija
* **dandy**  moški, ki misli, da je najlepši, je elegantno oblečen, kadi cigare
* zavračanje narave in ustvarjanje navideznih oz. umetnih svetov

Dekadenti obsojajo družbo in nad stari svet kličejo propad, v novi svet pa ne verjamejo. So zelo izraziti pesimisti. Hrepenijo po smrti in po niču. Živijo po logiki svojih nagonov in se vdajajo senzualnim užitkom, drogi, narkotikom, omami. V ospredje postavljajo dušo posameznika in načelo svobodne umetnosti.